Document ID: 32006D0331

KOMISIJAS LĒMUMS
(2006. gada 5. maijs),
ar ko atkāpjas no Regulas (EK) Nr. 2848/98 attiecībā uz termiņu, kas Grieķijā ir jāievēro, veicot jēltabakas piegādes par 2005. ražas gadu
(izziņots ar dokumenta numuru K(2006) 1784)
(Autentisks ir tikai teksts grieķu valodā)
(2006/331/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju (1), un jo īpaši tās 7. pantu,
tā kā:
(1)
Komisijas 1998. gada 22. decembra Regulā (EK) Nr. 2848/98 par sīki izstrādātiem noteikumiem Padomes Regulas (EEK) Nr. 2075/92 īstenošanai attiecībā uz piemaksu sistēmu, ražošanas kvotām un īpašo atbalstu, kuru piešķir ražotāju grupām jēltabakas nozarē (2), 16. pantā paredzēti termiņi, kas ražotājiem ir jāievēro, veicot jēltabakas piegādes apstrādes uzņēmumiem. Kaut arī Regulu (EK) Nr. 2848/98 no 2006. gada 1. janvāra atcēla ar Komisijas 2004. gada 29. oktobra Regulu (EK) Nr. 1973/2004, ar kuru nosaka sīki izstrādātus noteikumus Padomes Regulas (EK) Nr. 1782/2003 piemērošanai attiecībā uz šīs regulas IV un IVa sadaļā minētajām atbalsta shēmām un atmatā atstātas zemes izmantošanu izejvielu ražošanai (3), tomēr attiecībā uz 2005. gada ražu to joprojām piemēro saskaņā ar Regulas (EK) Nr. 1973/2004 172. panta 3.b punktu.
(2)
Sakarā ar sevišķi nelabvēlīgiem laika apstākļiem Grieķijā, jo īpaši nokrišņu daudzumu, kas ievērojami pārsniedz vidējo sezonas nokrišņu līmeni, un pārāk zemo temperatūru, tabakas sagatavošana un piegāde ļoti aizkavējās.
(3)
Tādēļ jāpagarina termiņi, kas Grieķijā jāievēro, veicot tabakas piegādi pirmapstrādes uzņēmumiem.
(4)
Šajā lēmumā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Atkāpjoties no Regulas (EK) Nr. 2848/98 16. panta noteikumiem, ar šo minētajā pantā noteiktos termiņus par 2005. ražas gadu Grieķijā pagarina par trīsdesmit dienām.
2. pants
Šis lēmums ir adresēts Grieķijas Republikai.
Briselē, 2006. gada 5. maijā

Labels: 17
19
3
6
18